**Πέντε (5) προτάσεις του ΣΒΕ για την άμεση και έμπρακτη ενίσχυση της ανταγωνιστικότητας της Περιφερειακής βιομηχανίας**

Ο Σύνδεσμος Βιομηχανιών Ελλάδος (ΣΒΕ), ως θεσμικός κοινωνικός εταίρος ο οποίος εκπροσωπεί κατ’ εξοχήν τις μικρομεσαίες μεταποιητικές επιχειρήσεις με έδρα την Ελληνική περιφέρεια, ενόψει του σχεδιασμού μέτρων πολιτικής για την ενίσχυση της ανταγωνιστικότητας των μικρομεσαίων μεταποιητικών επιχειρήσεων, πρότεινε την Τρίτη 11 Φεβρουαρίου 2020, προς την πολιτεία, την υλοποίηση των ακόλουθων πέντε (5) δράσεων – προγραμμάτων.

Οι συγκεκριμένες δράσεις προέκυψαν από επανειλημμένες έρευνες του ΣΒΕ μεταξύ των μικρομεσαίων μεταποιητικών επιχειρήσεων με έδρα την Ελληνική Περιφέρεια την τελευταία τριετία, ενώ με βεβαιότητα η υλοποίησή τους θα έχει άμεση, έμπρακτη και μετρήσιμη θετική επίδραση στην ανταγωνιστικότητα της περιφερειακής βιομηχανίας.

Οι πέντε (5) δράσεις που προτείνονται από τον ΣΒΕ, είναι:

1. Η μείωση του λειτουργικού κόστους της βιομηχανίας,

2. Η ενδυνάμωση της εξωστρέφειας, με βασικούς άξονες,

3. Η ενίσχυση της καινοτομικότητας των μεταποιητικών επιχειρήσεων,

4. Η προσαρμογή των μεταποιητικών επιχειρήσεων στο μοντέλο της «κυκλικής οικονομίας», και,

5. Η αναβάθμιση των ψηφιακών δεξιοτήτων του ανθρώπινου δυναμικού.